CELEX: 32004R2116
Language: sl
Date: 2004-12-02 00:00:00
Title: Uredba Sveta (ES) št. 2116/2004 z dne 2. decembra 2004 o spremembi Uredbe (ES) št. 2201/2003 o pristojnosti in priznavanju ter izvrševanju sodnih odločb v zakonskih sporih in v sporih v zvezi s starševsko odgovornostjo ter o razveljavitvi Uredbe (ES) št. 1347/2000 o pogodbah s Svetim sedežem

14.12.2004   
            
            
               SL
            
            
               Uradni list Evropske unije
            
            
               L 367/1
            
         UREDBA SVETA (ES) št. 2116/2004
   z dne 2. decembra 2004
   o spremembi Uredbe (ES) št. 2201/2003 o pristojnosti in priznavanju ter izvrševanju sodnih odločb v zakonskih sporih in v sporih v zvezi s starševsko odgovornostjo ter o razveljavitvi Uredbe (ES) št. 1347/2000 o pogodbah s Svetim sedežem
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške, in zlasti člena 57(2) Akta,
   ob upoštevanju predloga Komisije,
   ob upoštevanju naslednjega:
   
               (1)
            
            
               Člen 40 Uredbe Sveta (ES) št. 1347/2000 z dne 29. maja 2000 o pristojnosti in priznavanju ter izvrševanju sodnih odločb v zakonskih sporih in v sporih v zvezi s starševsko odgovornostjo (1) določa, da se odločbe glede neveljavnosti zakonske zveze, ki je sklenjena v skladu s pogodbami med Svetim sedežem in Portugalsko, Italijo in Španijo (konkordati), priznavajo v državah članicah pod pogoji, ki so določeni v poglavju III te uredbe.
            
         
               (2)
            
            
               Člen 40 Uredbe (ES) št. 1347/2000 je bil spremenjen s Prilogo II Akta o pristopu iz leta 2003 z namenom, da se omeni Sporazum med Svetim sedežem in Malto o priznavanju civilnih učinkov cerkvenih porok in odločb cerkvenih oblasti in sodišč o teh porokah z dne 3. februarja 1993, vključno z drugim Dodatnim protokolom z dne 6. januarja 1995.
            
         
               (3)
            
            
               Uredba Sveta (ES) št. 2201/2003 z dne 27. novembra 2003 o pristojnosti in priznavanju ter izvrševanju sodnih odločb v zakonskih sporih in v sporih v zvezi s starševsko odgovornostjo ter o razveljavitvi Uredbe (ES) št. 1347/2000 (2), je začela veljati 1. avgusta 2004 in se bo uporabljala od 1. marca 2005 v vseh državah članicah, razen na Danskem.
            
         
               (4)
            
            
               Malta je zaprosila, da se člen 63 Uredbe (ES) št. 2201/2003, ki se sklada s členom 40 Uredbe (ES) št. 1347/2000, spremeni z namenom, da se omeni njen Sporazum s Svetim sedežem.
            
         
               (5)
            
            
               Člen 57 Akta o pristopu iz leta 2003 določa, da se akti, sprejeti pred pristopom, ki zahtevajo prilagoditev zaradi pristopa, lahko sprejmejo po poenostavljenem postopku, pri čemer Svet deluje s kvalificirano večino na predlog Komisije.
            
         
               (6)
            
            
               Utemeljeno je, da se upošteva prošnja Malte in se zato spremeni Uredba (ES) št. 2201/2003 –
            
         SPREJEL NASLEDNJO UREDBO:
   Člen 1
   Člen 63 Uredbe (ES) št. 2201/2003 se spremeni, kakor sledi:
   
               1.
            
            
               V odstavku 3 se doda naslednja točka:
               
                           „(c)
                        
                        
                           Sporazum med Svetim sedežem in Malto o priznavanju civilnih učinkov cerkvenih porok in odločb cerkvenih oblasti in sodišč o teh porokah z dne 3. februarja 1993, vključno s Protokolom o uporabi z istega dne, z drugim Dodatnim protokolom z dne 6. januarja 1995.“
                        
                     
         
               2.
            
            
               Odstavek 4 se nadomesti z naslednjim:
               „4.   Za priznanje odločb iz odstavka 2 lahko v Španiji, Italiji ali na Malti veljajo isti postopki in ista preverjanja, kot se uporabljajo za odločbe cerkvenih sodišč, ki so izdane v skladu z mednarodnimi pogodbami iz odstavka 3, sklenjenimi s Svetim sedežem.“
            
         Člen 2
   Ta uredba začne veljati dvajseti dan po objavi v Uradnem listu Evropske unije.
   Ta uredba se uporablja od 1. marca 2005.
   
      Ta uredba je v celoti zavezujoča in se neposredno uporablja v vseh državah članicah v skladu s Pogodbo o ustanovitvi Evropske skupnosti.
      V Bruslju, 2. decembra 2004
      
         
            Za Svet
         
         
            Predsednik
         
         J. P. H. DONNER
      
   
   
      (1)  UL L 160, 30.6.2000, str. 19. Uredba, kakor je bila nazadnje spremenjena z Uredbo Komisije (ES) št. 1804/2004 (UL L 318, 19.10.2004, str. 7).
   
      (2)  UL L 338, 23.12.2003, str. 1.